b'\n_START_ARTICLE_\nRozalija Taufferer\n_START_SECTION_\n\xc5\xbdivljenje in delo\n_START_PARAGRAPH_\nRozalija Taufferer je bila zadnja predstavnica znamenitega rodu baronov Tauffererjev na Kranjskem. Rodila se je na dru\xc5\xbeinskem gradu Turn pri Vi\xc5\xa1nji gori (nem\xc5\xa1ko Weichselbach) in je bila tudi njegova zadnja lastnica. Leta 1873 se je poro\xc4\x8dila z baronom Karlom Codellijem, ki pa je \xc5\xbee \xc4\x8dez 5 let umrl. Kasneje se ni ponovno poro\xc4\x8dila. Njun sin Anton Codelli je bil znan izumitelj._NEWLINE_Baronica Rozalija Codelli je veliko pisala, vse v nem\xc5\xa1\xc4\x8dini. Pisala je pesmi in feljtone, ki jih je objavljala v avstrijskih \xc4\x8dasopisih. Do zadnjih dni \xc5\xbeivljenja je pisala dnevnik ._NEWLINE_Bila je predsednica Rde\xc4\x8dega kri\xc5\xbea, ki so ga v Vi\xc5\xa1nji Gori ustanovili leta 1914.'